joelniklaus/EU_Wikipedias huggingface dataset:
Karviná - rybníky

Karviná - rybníky je prírodná pamiatka ev.č. 5793, severozápadne od mesta Karviná v katasrálnych územiach Koukolná a Staré Město u Karviné  v okrese Karviná. Oblasť spravuje Agentúra ochrany prírody a krajiny ČR.

Ochrana 
Predmetom ochrany je pižmovec hnedý (Osmoderma eremita) a jeho biotop, ktorý v tomto prípade tvoria pobrežné porasty na hrádzach medzi rybníkmi Lipový, Dubový, Olšový, Mělčina a porasty medzi týmito rybníkmi a cestou I./67 medzi Karvinou a Dětmarovicami.

Referencie

Pozri aj 
 Zoznam chránených území v okrese Karviná

Externé odkazy 
 Príloha č. 1045 k nariadeniu vlády ČR č. 318/2013 Zb. .pdf
 Informačný systém životného prostredia
 Plán starostlivosti o lokalitu (formát .doc)
 Mapa oblasti s vyznačenou EVL a vtáčou oblasťou Heřmanský stav - Odra - Poolší formát .pdf

Chránené územia v okrese Karviná
Územia európskeho významu v Česku
Karviná
Philippe Honoré

Philippe Honoré (* 25. november 1941, Vichy, Francúzsko – † 7. január 2015, Paríž) bol francúzsky karikaturista.

Jeho prvé diela boli vydané v magazíne Sud-Ouest, keď mu bolo šestnásť rokov. V roku 1992 začal pracovať pre magazín Charlie Hebdo. Svoje kresby publikoval aj v ďalších magazínoch, ako napríklad Les Inrockuptibles a Le Monde. Okrem kreslenia do časopisov bol tiež autorom obalov kníh.

Bol zastrelený v januári 2015, vo veku 73 rokov, pri útoku na redakciu časopisu Charlie Hebdo.

Referencie

Zdroj 

Francúzski novinári
Francúzski karikaturisti
Zastrelené osobnosti
Osobnosti z Paríža
Francúzski kresliari komiksov
Osobnosti pochované na Père-Lachaise
Nositelia Radu čestnej légie
Hokej na kolieskových korčuliach na Panamerických hrách

Hokej na kolieskových korčuliach na Panamerických hrách bol turnaj v hokeji na kolieskových korčuliach, ktorý sa konal v rámci multišportového podujatia Panamerických hier. Organizovala ho Panamerická konfederácia kolieskových športov (CPRS) v spolupráci s Panamerickou športovou organizáciou (PASO). Do programu hier bol turnaj prvýkrát zaradený na 8. panamerických hrách v roku 1979 v portorickom San Juane. Turnaj sa organizoval iba v mužskej kategórii. Štvrtý a zároveň posledný turnaj sa uskutočnil na Panamerických hrách v roku 1995 v argentínskom meste Mar del Plata. Na nasledujúcich hrách ho nahradil inline hokej. Na všetkých turnajoch zvíťazilo družstvo .

Turnaje

Medailová bilancia družstiev

Referencie

Pozri aj 
 Panamerické majstrovstvá v hokeji na kolieskových korčuliach

Externé odkazy 
 Oficiálna stránka Panamerickej konfederácie kolieskových športov 
 Oficiálna stránka Panamerickej športovej organizácie /
Palky

Pavol Árva, známy pod umeleckým menom Palky, je slovenský reper a člen bratislavskej formácie 5R a bývalý člen skupiny Reálna podoba. So skupinou Reálna podoba v roku 2011 vydal album (S pravdou von), pričom táto skupina po albume zanikla a ako sólový interpret vydal v roku 2013 debutový album Niet času. V roku 2014 vyšiel jeho druhý sólo album v spolupráci s producentom Deryckom s názvom Útek. V polovici roka 2014 sa Palky spojil so skupinou Kontrola stavu a Pekom a vytvorili zoskupenie 5R, s ktorými následne koncom roka 2015 vydali album Potomok rodu. Po skončení prác na albume Potomok Rodu, začal Palky ďalej spolupracovať s DJom MikroManom. Ich práce vyvrcholili v roku 2018 kedy vydali album Údolie Kráľov. Album Údolie Kráľov obsahoval 21 skladieb a bolo k nemu natočených 9 videoklipov. Momentálne pracuje Palky a DJ MikroMan na spoločnom EP, ktorý bude niesť názov 7 Hriechov a do obehu sa dostane v prvej polovici roka 2020.

Diskografia

Zdroje 
http://www.dictator.sk/produkt/palky-deryck-utek/
http://www.bottleshop.sk/bottleshop-records-shop/palky-niet-casu
http://www.zavodsky.sk/product.php?id_product=844130
https://shop.rukahore.sk/palky-dj-mikroman
https://www.facebook.com/Palkyofficial/
https://www.instagram.com/palkyofficial/

Slovenskí reperi
Osobnosti z Nových Zámkov
Maratón (rozhlasová relácia)

Maratón (niekedy písaný aj Ma-ra-tóóón) bola rozhlasová humoristická relácia s hudbou vysielaná v rokoch 1966-1991 každú sobotu z košického štúdia "Slovenského rozhlasu" na hlavnom slovenskom vysielacom okruhu (rozhlasová stanica Bratislava) v rámci "sobotňajších zábavníkov" a v rokoch 1994-1998  ako nedeľný zábavník vysielaný každú 1. nedeľu v mesiaci na okruhu S1. Hlavnými účinkujúcimi boli Peter Gažo a Ján Kado.

Externé odkazy 
 Ma-ra-tóóón týždenník úsmevného slova
 Slovenský rozhlas sa lúči s Petrom Gažom aj reláciou Maratón

Rozhlasové relácie na Slovensku
Slovenský rozhlas
Solca

Solca (, v roku 1880 uvádzaná ako Solče) bola dedina pri Karvinej, ktorá zanikla kvôli ťažbe uhlia. V minulosti tu bola vyváraná soľ určená na predaj. V roku 1900 mala 70 domov a 1 002 obyvateľov. Podľa dediny je pomenovaný zámok Solca (tiež Nový zámok v Karvinej). V 50. a 60. rokoch 20. storočia sa Solca postupne vyľudnila, lebo bola ohrozená poddolovaním. V roku 1953 bol zbúraný starý zámok z roku 1873, neskôr tiež rodinný kostol v parku a 12. 10. 1960 aj kostol sv. Henricha. Územie bolo zaplavené a dnes sa na mieste Solcy nachádza odkalisko Pilňok.

Externé odkazy 
 Zaniknuté obce Moravskosliezskeho kraja v dôsledku banskej činnosti
 Na stránke zanikleobce.cz

Zdroj 

Zaniknuté obce v Česku
Karviná
Česko-slovenská interliga hádzanárov 2000/01

Česko-slovenská interliga hádzanárov alebo HIL v sezóne 2000/01 bol 1. ročník spoločnej česko-slovenskej hádzanárskej súťaže mužov, spravovanej Českým zväzom hádzanej (ČSH) a Slovenským zväzom hádzanej (SZH). Z českej aj slovenskej extraligy predchádzajúcej sezóny postúpilo najlepších 6 družstiev. Víťazom sa stal HC Baník OKD Karviná, ktorý sa stal zároveň aj majstrom Česka. Slovenským majstrom sa stali ŠKP Sečovce.

Systém súťaže 
Súťaž pozostávala z 2 skupín: západnej (české družstvá) a východnej (slovenské družstvá). V základnej časti, ktorá pozostávala z 32 kôl, sa družstvá stretli v rámci rovnakej skupiny dvakrát doma a vonku a s družstvami druhej skupiny jedenkrát doma a vonku. Po základnej časti nasledovalo národné play-off, do ktorého postúpili 4 najlepšie družstvá zo svojich skupín. Play-off sa hralo na 2 odvetné zápasy. Záverečnú časť súťaže tvorili zápasy play-off 4 najlepších družstiev z oboch skupín o celkového víťaza HIL. Posledné družstvá zo svojich skupín po základnej časti hrali preliminačnú baráž s víťazmi najvyšších národných súťaží.

Účastníci 

Pozn: Na piatom mieste slovenskej extraligy skončil Tatran Prešov a vybojoval si miesto v HIL, ale pre finančné problémy klubu musel svoje miesto odstúpiť.

Výsledky

Základná časť 
Zápasy

Tabuľky

Západná skupina

Východná skupina

Slovenské národné play-off 
Semifinále 

Dvojzápas o 3. miesto 

Finále

Play-off o majstra HIL 
Štvrťfinále 
Nasedenie tímov bolo podľa umiestnenia v národnom play-off

Semifinále 

Dvojzápas o 3. miesto 

Finále

Konečné umiestnenie

Baráž o HIL

Referencie

Pozri aj 
 Extraliga hádzanárok 2000/01
 1. liga hádzanárov 2000/01

Externé odkazy 
 Oficiálna stránka HIL (archive.org) 
 Oficiálna stránka Slovenského zväzu hádzanej
 Oficiálna stránka Českého zväzu hádzanej

Zdroje 
 HIL 2000/01 na stránke liga.cz 
 HIL 2000/01 na stránke forevervszkosice.sk

Hádzaná v 2000
Hádzaná v 2001
Česko-slovenská interliga hádzanárov
Poniklec slovenský

Poniklec slovenský (Pulsatilla slavica) je trváca, celá chlpatá až huňatá bylina z čeľade iskerníkovitej (Ranunculaceae). Nachádza sa hlavne na strednom a východnom Slovensku, najmä vo vyšších polohách. Ide o zákonom chránenú rastlinu, ktorá sa považuje za symbol a posol jari. Tento nenápadný, modrofialový kvet rastie na teplých krovinatých a trávnatých skalnatých stráňach. Jeho spoločenská hodnota je približne 17 € (podľa Zbierky zákonov č. 24 z roku 2003).

Výskyt 
 poniklec slovenský je západokarpatský endemit
 najväčší výskyt byliny je na strednom a východnom Slovensku v nadmorskej výške 350 až , od pahorkatín po subalpínske oblasti
 poniklec slovenský rastie na teplých krovinatých a trávnatých skalnatých stráňach, najmä v oblastiach: Strážovské vrchy, Súľovské vrchy, južná časť Veľkej Fatry, Muránska planina, Malé Karpaty, Javorníky, Považský Inovec, Lúčanská Malá Fatra, Poľana, južná časť Nízkych Tatier, Slovenský raj, Slovenské rudohorie, Spišské vrchy, Slovenský kras a v poľskej časti Tatier

Kvitnutie 
 marec až máj, ojedinele v júni aj v septembri
 počas kvitnutia dosahuje poniklec slovenský dĺžku 10 – 
 kvety sú modrofialové, chlpaté, zvonovitého alebo miskovitého tvaru, vyrastajú skôr ako listy
 priemer kvetu je 5,5 – , ktorý sa neskôr roztvára
 prízemné listy sú v čase kvitnutia nevyvinuté, vyrastajú až po odkvitnutí, sú takisto chlpaté
 listové úkrojky sú široké 15 – 
 plodom je nažka

Pestovanie a rozmnožovanie 
 poniklec slovenský je obľúbenou skalničkou v domácich záhradách
 darí sa mu na slnečných miestach na skalke medzi vápencovými kameňmi
 zle sa presádza, lebo patrí medzi byliny s dlhým koreňom
 najlepším spôsobom rozmnožovania je výsev semienok hneď po dozretí byliny
 nové byliny po zasiatí vykvitnú až po troch rokoch

Zaujímavosti 
 poniklec slovenský je jedovatá rastlina, najmä jej nadzemná časť obsahuje jedovatú účinnú látku proanemonín. Vonkajší účinok tejto látky pôsobí silne dráždivo, spôsobuje zápal na pokožke. Jej vnútorné požitie pôsobí utlmujúco na nervový centrálny systém. Vyvoláva zvracanie a hnačky. Uvoľnené toxíny spomaľujú srdečný tep a znižujú krvný tlak natoľko, že môže dôjsť až ku kóme.
 v ľudovom liečiteľstve sa využíva na vonkajšie liečenie ekzému a reumatizmu 
 požitie čerstvých rastlín môže dobytku spôsobiť žalúdočné a črevné zápaly, podráždenie obličiek a prítomnosť krvi v moči.

Referencie 

Iskerníkovité
Rastliny európskeho významu
Rastliny s fialovými kvetmi
Zákonom chránené rastliny na Slovensku
Skalničky
Prameniště Hamerského potoka U velké jedle

Prameniště Hamerského potoka U velké jedle bola prírodná pamiatka ev. č. 1198 neďaleko obce Buková v okrese Prostějov. Oblasť spravovala Agentúra ochrany prírody a krajiny ČR.

Ochrana 
Predmetom ochrany bol komplex lesných pramenísk s porastami jelše a vlhkomilného podrastu.

Referencie

Pozri aj 
 Zoznam chránených území v okrese Prostějov

Externé odkazy 
 Návrh na zrušenie pamiatky so zdôvodnením
 Nariadenie o zrušení pamiatky

Zdroj 

Chránené územia v okrese Prostějov
Drahanská vrchovina
Povodie Moravy
L'Isle-en-Dodon (kantón)

L'Isle-en-Dodon je francúzsky kantón v obvode Saint-Gaudens v departemente Haute-Garonne v regióne Midi-Pyrénées na juhu Francúzska. Tvorí ho 24 obcí.

Obce kantónu 
 Agassac
 Ambax
 Anan
 Boissède
 Castelgaillard
 Cazac
 Coueilles
 Fabas
 Frontignan-Savès
 Goudex
 L'Isle-en-Dodon
 Labastide-Paumès
 Lilhac
 Martisserre
 Mauvezin
 Mirambeau
 Molas
 Montbernard
 Montesquieu-Guittaut
 Puymaurin
 Riolas
 Saint-Frajou
 Saint-Laurent
 Salerm

Referencie

Externé odkazy 
Mapa kantónu na stránke štatistického úradu INSEE

Zdroj 
Štatistický profil kantónu na stránke štatistického úradu INSEE 
Zoznam obcí kantónu na stránke štatistického úradu INSEE 

Kantóny v departemente Haute-Garonne
Živorodky

Živorodosť (t.j. viviparia) je zoologický termín označujúci rodenie živých mláďat z tela samice bez vaječných obalov. Ide o protipól vajcorodosti (oviparia tiež ovoparia). Rovnakým termínom sa však tiež označuje špecifická schopnosť klíčenia semien rastlín priamo na materskej rastline.

Živorodky sú ryby, u ktorých dochádza k vnútornému oplodneniu ikier a následnému vývoju zárodkov vnútri tela samičky, ktorá potom rodí živé mladé rybky. Samčekovia majú ritnú plutvu premenenú v tzv. gonopodium, (resp. andropodium) pomocou ktorého dochádza k oplodneniu ikier vnútri tela samičky. Samičky majú ritnú (análnu) plutvu klasického tvaru, dorastajú do niečo väčších veľkostí ako samčekovia a majú inak tvarovanú chrbtovú alebo chvostovú plutvu.

Názov živo­rodky, ktorý sa bežne pou­žíva pre ozna­če­nie akváriových rýb je nepresný, lebo sku­pina rýb nazvaná „živo­rodky“ je umelo vytvo­rená a nemá jasné taxo­no­mické odô­vod­ne­nie.

Za živorodky sú považované ryby týchto 4 čeľadí:
 Anab­le­pi­dae - z radu Cyp­ri­no­don­ti­for­mes
 Hemiramphidae - z radu Belo­ni­for­mes
 Goode­i­dae - z radu Cyp­ri­no­don­ti­for­mes
 Poeciliidae - z radu Cyp­ri­no­don­ti­for­mes

Referencie

Zdroj 
 Akvaristický portál

 
Živorodkovité
Akváriové ryby
Špraněk

Špraněk je národná prírodná rezervácia ev. č. 440 neďaleko obcí Luká a Bouzov v okrese Olomouc a obce Hvozd v okrese Prostějov. Oblasť spravuje AOPK ČR Správa CHKO Litovelské Pomoraví.

Ochrana 
Predmetom ochrany sú prirodzené lesné porasty tvorené predovšetkým vápnomilnými a kvetnatými bučinami a suťovými lesmi; prirodzené spoločenstvá ostrevkových trávnikov, štrbinová vegetácia vápnitých skál a drolín; súbor podzemných a povrchových krasových javov tvorený najmä rozsiahlou jaskynnou sústavou Javoříčskych jaskýň, priepastí, skalnou bránou, ponormi, závrtmi a škrapmi; populácie vzácnych a ohrozených druhov živočíchov, najmä netopiera brvitého (Myotis emarginatus), netopiera Bechsteinovho (Myotis bechsteinii), netopiera čierneho (Barbastella barbastellus) a podkovára malého (Rhinolophus hipposideros), vrátane ich biotopov.

História 
V roku 2013 došlo ku znovu vyhláseniu národnej prírodnej rezervácie, kedy bola zväčšená rozloha chráneného územia vzhľadom na narastajúce poznatky o výskyte krasových útvarov.

Referencie

Pozri aj 
 Zoznam chránených území v okrese Olomouc
 Zoznam chránených území v okrese Prostějov

Externé odkazy  
 Vyhláška 450/2013 Sb. o vyhlásení rezervácie
 Popis na stránke cittadella.cz
 EVL Špraněk

 

Chránené územia v okrese Olomouc
Chránené územia v okrese Prostějov
Drahanská vrchovina
Timasitheos z Delf

Timasitheos (Timasitheos) bol olympijský víťaz v pankratiu v rokoch 516 a 512 pred Kr.

Timasitheos z Delf bol ovenčený olivovou ratolesťou po víťazstve v pankratiu na 66. a na 67. olympijských hrách v rokoch 516 a 512 pred Kr. a v tejto disciplíne zvíťazil trikrát aj na pythijských hrách. Pankration, ktorý zaviedli v Olympii na 33. hrách v roku 648 pred Kr. bol pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

Staroveký autor Pausanias uvádza, že v olympijskej Altide videl sochu Timasithea. Poznamenal aj, že sa Timasitheos vyznamenal odvahou vo vojnách a šťastie mu pri tom nechýbalo. Šťastena ho však nakoniec opustila. Keď podporil vojenský puč Aténčana Isagora, ktorý sa chcel stať tyranom, zajali ho spolu s ostatnými povstalcami na aténskej Akropole a popravili ho.

Referencie a bibliografia

Pozri aj 
 Zoznam olympijských víťazov staroveku

Víťazi starovekých olympijských hier v pankratiu
Modus (album)

Modus je debutový štúdiový album, ktorý v roku 1979 vydalo hudobné vydavateľstvo Opus slovenskej skupine Modus.

Zoznam skladieb 
 „Modus“   (Janko Lehotský/Kamil Peteraj) - 2:46
 „Vieš byť zlá“ (Janko Lehotský/Kamil Peteraj) - 4:16
 „Slávnosť kvetín“ (Janko Lehotský/Kamil Peteraj) - 3:38
 „Prázdny rám“ (Janko Lehotský/Boris Filan) - 4:57
 „Jedenásť poschodí“ (Janko Lehotský/Kamil Peteraj) - 3:14
 „Láska nám dvom všetko odpustí“ (Miro Žbirka/Kamil Peteraj) - 3:33
 „Nakreslený vlak“ (Janko Lehotský/Kamil Peteraj) - 3:38
 „Pripútaná“ (Janko Lehotský/Kamil Peteraj) - 4:57
 „Mám svoj vek“ (Miro Žbirka/Kamil Peteraj) - 3:06
 „Pieseň pre skrehnutých“ (Janko Lehotský/Kamil Peteraj) - 3:51
 „Domy na zbúranie“ (Janko Lehotský/Kamil Peteraj) - 5:25
 „Sladký hlas“ (Janko Lehotský/Boris Filan) - 3:45

Debutové albumy
Hudobné albumy z 1979
Albumy skupiny Modus
Ponikev

Ponikev je dedina, časť obce Ludmírov v okrese Prostějov. Nachádza sa asi 2 km na juh od Ludmírova. V roku 2014 tu bolo evidovaných 62 adries. V roku 2001 tu trvalo žilo 148 obyvateľov.

Ponikev je tiež názov katastrálneho územia o rozlohe 3,99 km2.

História 
Prvá písomná zmienka o obci pochádza z roku 1365.

Referencie

Iné projekty

Externé odkazy 
 Dedina na stránke Ludmírova
 Geologické mapy územia

Zdroj 

Dediny okresu Prostějov
Ludmírov
Biret

Biret je liturgická pokrývka hlavy katolíckeho duchovenstva ako súčasť chórového odevu, ktorá sa vyvinula zo stredovekého baretu.

Dnešný tvar biretu pochádza z 15. storočia. Nosenie biretov je pravdepodobne prevzaté zo života univerzít, v cirkvi je od 16. storočia symbolom uvedenia do úradu a duchovnej moci. Jeho nosenie bolo do roku 1971 povinné (pri vymedzených úkonoch), v súčasnosti je dobrovoľné.

Súčasný biret ma štyri hrany a tri nadstavené krídla (tie sú jeho súčasťou od baroka). Biret kňaza je čierny s čiernym brmbolcom, biskupa fialový s fialovým brmbolcom a kardinála červený z ripsového hodvábu bez brmbolca.

Zdroje

Ďalšia literatúra 
 Gewänder, Liturgische. In:  
 SELLE, Monika. Birett. In:

Pozri aj 
 mitra
 kolpako

Iné projekty

Externé odkazy 
 https://christ-net.sk/node/438

Pokrývky hlavy
Liturgický odev
Marek Šulík

Marek Šulík (* 1974, Žilina) je slovenský režisér, dokumentarista, strihač a scenárista. Vyštudoval Vysokú školu múzických umení v Bratislave, odbor Dokumentárna réžia.

Charakteristika tvorby 
Marek Šulík patrí k popredným súčasným slovenským dokumentaristom a v rámci svojej tvorby zachytáva najmä sociálnu problematiku, v ktorej sa venuje širokej škále tém. Od začiatku svojej tvorby už počas štúdia na vysokej škole spracúval aktuálne dianie.

Strihačská filmografia 
 2007 - Ako sa varili dejiny
 2004 - ES EN PÉ - čo to je?
 2004 - SPEX
 2004 - Cez hranice-Päť pohľadov od susedov /Epizóda 3: Slovensko - Pomocníci
 2003 - 66 sezón
 2003 - Fabrika
 2003 - Home movie Miša Suchého - domáce kinečko o dome a domove
 2003 - Každý deň rekord
 2003 - Nočná služba

Režijná filmografia  
 2013 - Colnica: Hrad prepevný (TV film)
 2012 - Zvonky šťastia
 2011 - Chcela som byť matka
 2010 - Cigarety a pesničky
 2009 - Ako vznikol film Ženy môjho muža (TV film)
 2008 - Cesta Magdalény Robinsonovej
 2005 - Sedem magických rokov (TV film)
 2004 - Anjel
 2002 - Pôvod sveta
 2001 - Čo si myslíte o NATO?
 2001 - Dobrovoľníci
 2001 - Tretia svetová vojna
 1997 - G.G.
 1995 - Včelársky rok
 1994 - Love Me Tender
 1993 - O mužovi jednej ženy
 1992 - Raňajky, obed, večera

Scenáristická filmografia 
 2012 - Zvonky šťastia
 2010 - Cigarety a pesničky
 2009 - Ako vznikol film Ženy môjho muža (TV film)
 2008 - Cesta Magdalény Robinsonovej
 2001 - Dobrovoľníci

Herecká filmografia 
 2013 - Ďakujem, dobre
 1999 - Šest statečných

Externé odkazy 

Slovenskí režiséri
Slovenskí scenáristi
Slovenskí dokumentaristi
Narodenia v 1974
Osobnosti zo Žiliny
Juraj Malíček

Mgr. Juraj Malíček, PhD.  (* 21. júl 1974, Bratislava) je vysokoškolský pedagóg FF UKF v Nitre. 

V roku 1999 ukončil vysokoškolské štúdium na Filozofickej fakulte Univerzity Konštantína Filozofa v Nitre v odbore  estetika – filozofia a občianka náuka/náuka o spoločnosti. Od roku 2005 pôsobí ako pedagogický pracovník na ÚLUK FF UKF v Nitre. 

Juraj Malíček pracoval ako šéfredaktor viacerých slovenských časopisov, zvyčajne venujúcich sa oblasti popkultúry.

Juraj Malíček sa venuje publikačnej činnosti v oblasti popkultúry,  v tejto oblasti prispieva aj do časopisu .týždeň, kde má pravidelný stĺpček Popcorn Juraja Malíčka. 
Juraj Malíček prispieva na web humno.sk. 
Juraj Malíček je častým hosťom Daniela Baláža v relácii Baláž&Hubinák na Rádiu_FM, kde sa venuje najmä filozofii, popkultúre a oblasti sci-fi a fantasy. V relácii má pravidelnú rubriku Hračičky FM.

Dielo 
Juraj Malíček v roku 2008 vydal knihu esejí Vademecum popkultúry.  

V roku 2012 vo vydavateľstve Univerzity Konštantína Filozofa v Nitre vydal monografiu Popkultúra: návod na použitie. 

V roku 2014 vydal vo vydavateľstve Slovenský filmový ústav so spoluatorom Františkom Gyárfášom knihu Naše filmové storočie. Publikácia predkladá dejiny filmu z hľadiska diel svojich najobľúbenejších autorov. 

V roku 2015 s Františkom Gyárfášom spoluzakladal filmový web Filmania.sk

Referencie 

Narodenia v 1974
Slovenskí estetici
Slovenskí vysokoškolskí pedagógovia
Osobnosti z Bratislavy
Absolventi Filozofickej fakulty Univerzity Konštantína Filozofa v Nitre
Vyučujúci na Filozofickej fakulte Univerzity Konštantína Filozofa v Nitre
Balíček snov

Balíček snov je druhý štúdiový album, ktorý v roku 1980 vydalo hudobné vydavateľstvo Opus slovenskej skupine Modus.

Zoznam skladieb 
 „Mágovo číslo“ (Janko Lehotský/Kamil Peteraj) - 4:16   
 „Balíček snov“ (Janko Lehotský/Kamil Peteraj) - 5:19 
 „Neprichádzaš“ (Janko Lehotský/Kamil Peteraj) - 4:45 
 „Ja a ty“ (Janko Lehotský/Boris Filan) - 4:34 
 „Lásky idú“ (Janko Lehotský/Kamil Peteraj) - 3:53 
 „Stratený sen“ (Janko Lehotský/Janko Lehotský) - 3:39 
 „Ruleta“ (Janko Lehotský/Kamil Peteraj) - 3:03 
 „Báječní muži na lietajúcich strojoch“ (Janko Lehotský/Kamil Peteraj) - 3:22 
 „Pacient“ (Janko Lehotský/Kamil Peteraj) - 5:18 
 „Blúdim“ (Janko Lehotský/Kamil Peteraj) - 3:29 
 „Naposledy“ (Janko Lehotský/Kamil Peteraj) - 3:39 

Hudobné albumy z 1980
Albumy skupiny Modus
99 zápaliek

99 zápaliek je tretí štúdiový album, ktorý v roku 1981 vydalo hudobné vydavateľstvo Opus slovenskej skupine Modus.

Zoznam skladieb 
 „Infermo“ (Janko Lehotský/Kamil Peteraj)  
 „Spoluhráčka“ (Janko Lehotský/Kamil Peteraj)
 „Dotyk“ (Janko Lehotský/Kamil Peteraj)
 „Stanica srdce“ (Janko Lehotský/Kamil Peteraj)
 „Zmrzlinár s bielou čapicou“ (Janko Lehotský/Kamil Peteraj)
 „Pozhasínané“ (Janko Lehotský/Kamil Peteraj)
 „Stará kára“ (Janko Lehotský/Kamil Peteraj)
 „99 zápaliek“ (Janko Lehotský/Kamil Peteraj)
 „Zimný park“ (Janko Lehotský/Kamil Peteraj)
 „Čierny drozd“ (Janko Lehotský/Kamil Peteraj)

Hudobné albumy z 1981
Albumy skupiny Modus
Záhradná kaviareň

Záhradná kaviareň je štvrtý štúdiový album, ktorý v roku 1983 vydalo hudobné vydavateľstvo Opus slovenskej skupine Modus.

Zoznam skladieb 
 „Spomínanie“ (Janko Lehotský/Kamil Peteraj) 
 „Sveták“ (Janko Lehotský/Kamil Peteraj)
 „Záhradná kaviareň“ (Janko Lehotský/Kamil Peteraj)
 „Ranné dvojhry“ (Janko Lehotský/Kamil Peteraj)
 „Zrkadlo rokov“ (Janko Lehotský/Kamil Peteraj)
 „Tajomstvo hier“ (Janko Lehotský/Kamil Peteraj)
 „Medové srdce“ (Janko Lehotský/Kamil Peteraj)
 „Haliere“ (Janko Lehotský/Kamil Peteraj)
 „Keď nastúpia veteráni“ (Janko Lehotský/Kamil Peteraj)
 „Sťahovák“ (Janko Lehotský/Kamil Peteraj)

Hudobné albumy z 1983
Albumy skupiny Modus
Najlepšie dievčatá

Najlepšie dievčatá je piaty štúdiový album, ktorý v roku 1984 vydalo hudobné vydavateľstvo Opus slovenskej skupine Modus.

Zoznam skladieb 
 „Z pleca na plece“ (Janko Lehotský/Kamil Peteraj) 
 „Ale vyzerám“ (Janko Lehotský/Kamil Peteraj)
 „Otec a syn“ (Janko Lehotský/Kamil Peteraj)
 „Ty, ja a môj brat“ (Janko Lehotský/Kamil Peteraj)
 „Kamoš z dvora“ (Janko Lehotský/Kamil Peteraj)
 „Najlepšie dievčatá“ (Janko Lehotský/Kamil Peteraj)
 „Prenasledovateľ“ (Janko Lehotský/Kamil Peteraj)
 „Hudobníčka“ (Janko Lehotský/Kamil Peteraj)
 „Opustená loď“ (Janko Lehotský/Kamil Peteraj)
 „Predajňa strateného času“ (Janko Lehotský/Kamil Peteraj)

Hudobné albumy z 1984
Albumy skupiny Modus
Každý niečo hrá

Každý niečo hrá je šiesty štúdiový album, ktorý v roku 1985 vydalo hudobné vydavateľstvo Opus slovenskej skupine Modus.

Zoznam skladieb 
 „Má iba 16 a 1 deň“  
 „Domov kráča trieda“ 
 „Tichá voda“ 
 „K. O“ 
 „Každý niečo hrá“ 
 „Cirkusanti“ 
 „Blesk na perách“ 
 „Udržujte čistotu“ 
 „Klubový lev“ 
 „Slepé balady“ 
 „Prepadák“ 

Hudobné albumy z 1985
Albumy skupiny Modus
Vlaky s rokmi

Vlaky s rokmi je siedmy štúdiový album, ktorý v roku 1986 vydalo hudobné vydavateľstvo Opus slovenskej skupine Modus.

Zoznam skladieb 
 „Kapely starnú“ (Janko Lehotský/Kamil Peteraj) 
 „Hop, hop malí žiaci“ (Janko Lehotský/Kamil Peteraj)
 „Skrotený“ (Janko Lehotský/Kamil Peteraj)
 „Lepšie je žiť“ (Janko Lehotský/Kamil Peteraj)
 „Od tretej do piatej“ (Janko Lehotský/Boris Filan)
 „Computer“ (Janko Lehotský/Kamil Peteraj)
 „Náš tep“ (Janko Lehotský/Kamil Peteraj)
 „Keď vrelo véčko“ (Janko Lehotský/Kamil Peteraj)
 „Kniha tajných želaní“ (Janko Lehotský/Kamil Peteraj)
 „Karty sú už rozdané“ (Janko Lehotský/Kamil Peteraj)
 „Detičky z jaslí“ (Janko Lehotský/Kamil Peteraj)
 „Vlaky s rokmi“ (Janko Lehotský/Kamil Peteraj)

Hudobné albumy z 1986
Albumy skupiny Modus
Keď sa raz oči dohodnú

Keď sa raz oči dohodnú je ôsmy štúdiový album, ktorý v roku 1988 vydalo hudobné vydavateľstvo Opus slovenskej skupine Modus.

Vydanie na CD 
Album vyšlo spolu s albumom Balíček snov v roku 2010 na 2CD. Album Modus - Balíček snov / Keď sa raz oči dohodnú vydalo Opus, Forza Music v rámci edície Opus 100 pod číslom 13.

Zoznam skladieb

Tvorcovia albumu 
Skupina Modus:
 Ján Lehotský - sólový spev, klávesy, zbor
 Ivona Novotná - sólový spev, zbor 
 Jozef Paulíni - sólový spev, zbor
 Miroslav Šulc - gitara
 Miroslav Valenta - klávesy, zbor
 Peter Palkovič - basová gitara
 Ján Fabrický a.h. - bicie
Produkcia 
 Ján Lauko - hudobná réžia
 Jozef Krajčovič - zvuková réžia
 Rasťo Martinický - technická spolupráca
 Alexander Molnár - fotografie
 Tomáš Písecký - design

Referencie 

Hudobné albumy z 1988
Albumy skupiny Modus
Jens Bergensten

Jens Peder Bergensten (* 18. máj 1979, Örebro, Švédsko), známy ako jeb_, je švédsky návrhár videohier.

Od decembra 2010 pracoval pre spoločnosť Mojang ako programátor a herný dizajnér. Stal sa hlavným dizajnérom a hlavným vývojárom populárnej hry Minecraft.

Životopis 
Už vo veku 11 rokov vytvoril svoju prvú hru v jazykoch BASIC a Turbo Pascal. Ako 21-ročný pracoval ako moder pre First-person shooter Quake III Arena. Neskôr pracoval ako C++ programátor pre švédskeho tvorcu hier Korkeken Interactive Studio, ktorý sa neskôr premenoval na Oblivion Entertainment firmierte. 

Po insolvencii Oblivionu sa presťahoval do Malmö, kde získal v roku 2008 magisterský titul v informatike. Počas štúdia založil spolu s Danielom Brynolfom a Pontusom Hammarberom nezávislé štúdio Oxeye Game Studio,, ktoré vytvorilo hry ako Cobalt, alebo strategickú hru Harvest: Massive Encounter.

Do 24. novembra 2010 pracoval pre firmu Planeto.

Mojang a Minecraft 
Neskôr pracoval ako tvorca digitálnej  fantasy-kartovej hry Scrolls. Časom ale programoval stále väčšiu časť hry Minecraft, ktorej ďalší vývoj viedol od 1. decembra 2011 ako vedúci programátor a dizajner potom čo Markus Persson z tohto postu odstúpil.

Osobný život 
Od polovice roka 2011 žije so svojou snúbenicou v Štokholme, v roku 2013 sa zosobášili.

Referencie

Iné projekty

Externé odkazy 
 Oficiálna stránka
 Jens Bergensten na YouTube
 Jens Bergensten na Twitteri

Zdroj 

Programátori počítačových hier
Mojang
Nebeský rybník

Nebeský rybník je prírodná pamiatka ev. č. 1251 neďaleko obce Drahany v okrese Prostějov. Oblasť spravuje Agentúra ochrany prírody a krajiny ČR.

Ochrana 
Predmetom ochrany je územie, ktoré je významným miestom rozmnožovania obojživelníkov predovšetkým mloka bodkovaného, hrebenatého a horského, skokana hnedého, ropuchy bradavičnatej a zelenej, kunky červenobruchej a rosničky zelenej. Zdržiava sa tu vodné vtáctvo, niektoré druhy - potápka malá, kačica divá, kačica chripľavka, kačica chrapačka, chochlačka vrkočatá, lyska čierna - tu hniezdia. Na území boli zastihnutý bocian biely, volavka popolavá, strnádka trsťová, kaňa močiarna. V zarastených okrajoch rybníkov zahniezdil pŕhľaviar čiernohlavý, brehy obýva ondatra pižmová.

Fauna

Referencie

Pozri aj 
 Zoznam chránených území v okrese Prostějov

Iné projekty

Externé odkazy  
 Stránka ČSOP ZO Hořepník
 Na stránke hrady.cz

Zdroj 

Chránené územia v okrese Prostějov
Rybníky v Česku
Povodie Punkvy
Drahanská vrchovina
Ondrej Rudavský

Ondrej Rudavský (* 10. marec 1966, Bratislava) je slovenský režisér, animátor, fotograf, ilustrátor, grafický dizajnér, maliar, šperkár, sochár a kostýmový výtvarník.

Životopis 
V roku 1986 emigroval do USA, kde sa po 13-tich rokoch prežitých vo Washingtone a New Yorku presťahoval do Los Angeles, odkiaľ sa pravidelne vracia na Slovensko. 

Pracuje v mnohých médiách: film, animácia, maľba, fotografia, videoinštalácia, digitálne umenie, šperk, socha, hudba a ilustrácia. Vo všetkých týchto médiách cítiť jeho originálny rukopis, ktorým vytvára priestory plné hypnotických, snových a surreálnych svetov.

Rudavského diela boli prezentované v mnohých svetových galériách, múzeách, a na filmových festivaloch. Z najúspešnejších sú to: Museum of Modern Art / NY, 1991; Bronx Museum of Arts / New York,1991; XLVII La Biennale di Venezia / Taliansko, 1997; Expo Hannover / Nemecko, 1999; U.A. Museum of Arts /Arizona, 2000; Los Angeles International Biennial / CA, 2005; Sundance Film Festival; Woodstock Film Festival; New York Film Festival / Lincoln Center; Annecy Film Festival; Hiroshima Film Festival; Tribeca Film Festival.

Jeho umelecké animované videoklipy pre skupiny Los Lobos, Dead Can Dance a Moby získali ocenenia MTV Award, Golden Eagle Award, Monitor Award ako i nomináciu na Grammy. Vytvoril taktiež hudobné videá a umelecké projekty pre Linkin Park, Black Eyed Peas, Yellow Card, Kanye West, Jana Kirschner, Richard Müller  & Iva Bittová, Jodie Foster, Lisa Bonet, Laurence Fishburne, Angela Bassett.

Jeho práce sa nachádzajú v zbierkach: Museum of Fine Arts / Boston; Bronx Museum of Arts / New York; Helen Drutt Gallery / hiladelphia; Film Archives of Academy of Motion Picture Arts and Sciences / Los Angeles; National Academy of Recording Arts and Sciences / Los Angeles; Museum of Radio and Television / CA; Gallery K. / Washington D.C.; Warner Bros.Records / Los Angeles; Art to Wear Gallery / Los Angeles.

Referencie

Externé odkazy 
 http://www.ondrejrudavsky.com

Slovenskí výtvarníci
Slovenskí grafickí dizajnéri
Osobnosti z Bratislavy
Základňa stacionárnych komunikačných a informačných systémov Ozbrojených síl Slovenskej republiky

Základňa stacionárnych komunikačných a informačných systémov Ozbrojených síl Slovenskej republiky, skrátene Základňa stacionárnych KIS alebo ZaSKIS Medzi hlavné úlohy základne patrí podpora výstavby, prevádzka a rozvoj komunikačných systémov rezortu obrany: „rezortná telekomunikačná sieť, rezortná dátová sieť, stacionárna rádio reléová sieť, stacionárna rádiová sieť, satelitná sieť, sieť mobilných telefónnych prístrojov a vojenské poštové spojenie“. Základňa je priamo podriadená Generálnemu štábu OS SR. Základňa je dislokovaná ako útvar 8116 v Trenčíne.

Od 1. februára 2020 je veliteľom základne plk. Ing. Jozef Furák, jeho predchodcom bol plk. Ing. Peter Schvarcbacher.

Oddelenia základne 
Základňa má niekoľko oddelení a odborov:
 Oddelenie plánovania, výcviku, pohotovosti a BoPo
 Oddelenie logistiky
 Skupina personálnej podpory
 Finančno-ekonomická služba
 Odbor služieb KIS
 Odbor infraštruktúry KIS
 Odbor informačných systémov
 Odbor informačnej bezpečnosti

Činnosť 
Základňa sa zúčastňuje cvičení NATO Cyber Coalition 2014 v problematike kyber bezpečnosti. V roku 2014 sa pod vedením pracovníkov Národného bezpečnostného úradu a účasti Ministerstva obrany.
Príslušník ZaSKIS kpt. Roman Palík viedol v roku 2013 školenie pre príslušníkov NATO v Centre výnimočnosti NATO pre oblasť spoločnej kybernetickej obrany v Estónsku. Na obhliadku objektov ZaSKIS boli v spolupráci s Veliteľstvom Vzdušných síl použité aj vrtuľníky zo základne Sliač.

Velitelia základne 
 do 9. december 2011 plk. Ing. Štefan Slovák
 9. december 2011 – 30. september 2015 plk. Ing. Ľubomír Gacko
 1. október 2015 - 31. január 2020 plk. Ing. Peter Schvarcbacher
 1. február 2020 plk. Ing. Jozef Furák

Referencie

Zdroje 
 Oficiálna stránka pluku ZaSKIS

Ozbrojené sily Slovenskej republiky
Slovenské vojenské jednotky
Van Rensselaer Potter

Van Rensselaer Potter (* 27. august 1911 – † 6. september 2001) bol americký biochemik, zakladateľ bioetiky.

Zdôrazňoval že bioetika sa musí stať novou disciplínou, ktorá má spojiť biologické poznatky s poznaním systému ľudských hodnôt. V bioetike videl „most“ ktorý môže spojiť dve oblasti, ktoré by podporili život ľudí a ich budúcnosť.

Publikácie 
 Bioethics: Bridge to the Future
 Global Bioethics: Building on the Leopold Legacy ISBN 0-87013-264-4

Externé odkazy 

 Van Rensselaer Potter na stránke McArdle Laboratory

Narodenia 27. augusta
Narodenia v 1911
Úmrtia 6. septembra
Úmrtia v 2001
Biochemici USA
Bioetici
Foix-Ville

Foix-Ville je francúzsky kantón v obvode Foix v departemente Ariège v regióne Midi-Pyrénées. Tvorí ho mesto Foix.

Referencie

Zdroj 

Kantóny v departemente Ariège
Zoznam najrýchlejších zvierat

Toto je zoznam najrýchlejších zvierat. Zoznam nie je kompletný.

Vtáky 
 389 km/h – sokol sťahovavý (Falco peregrinus). Táto rýchlosť je strmhlav pri love. Je to najrýchlejšie zviera na Zemi. V lete nie je najrýchlejší.
 169 km/h – srp ostňochvostý/dážďovník ostrochvostý (Hirundapus caudacutus). Najrýchlejší lietajúci vták pri mávaním krídlami.

Ryby 
130 km/h – Čierný marlyn

Cicavce 
112 – 120 km/h – gepard (Acinonyx)

Hmyz 
145 km/h – ovad Hybomitra hinei

Referencie

Zdroj 

Zoznamy živočíchov
Protivanov (prírodná pamiatka)

Protivanov je prírodná pamiatka ev. č. 5718 nachádzajúca sa v blízkosti rovnomennej obce v okrese Prostějov. Oblasť spravuje Agentúra ochrany prírody a krajiny ČR.

Ochrana 
Predmetom ochrany je biotop modráčika bahniskového.

Referencie

Pozri aj 
 Zoznam chránených území v okrese Prostějov

Externé odkazy  
 Nariadenie Olomouckého kraja č.UR/86/32/2012 o vyhlásení prírodnej pamiatky 1.str.
 Nariadenie Olomouckého kraja č.UR/86/32/2012 o vyhlásení prírodnej pamiatky 2.str.
 Návrh na zmenu územia EVL.

Chránené územia v okrese Prostějov
Mokrade v Česku
Lúky v Česku
Protivanov
Drahanská vrchovina
Státní lom

Státní lom je národná prírodná pamiatka ev. č. 684 neďaleko obce Čelechovice na Hané v okrese Prostějov. Oblasť spravuje AOPK ČR Správa CHKO Litovelské Pomoraví.

Ochrana 
Predmetom ochrany je paleontologické nálezisko devónskych fosílií.

Referencie

Pozri aj 
 Zoznam chránených území v okrese Prostějov

Iné projekty

Externé odkazy 
 Vyhláška ONV Prostějov o vyhlásení prírodného útvaru za chránený
 Popis na stránke cittadella.cz
 Geologické lokality.cz

Chránené územia v okrese Prostějov
Lomy v Česku
Paleontologické lokality v Česku
Zábřežská vrchovina
Čelechovice na Hané
Hrdibořické rybníky

Hrdibořické rybníky sú národná prírodná pamiatka ev. č. 1252 neďaleko obce Hrdibořice v okrese Prostějov. Oblasť spravuje AOPK ČR Správa CHKO Litovelské Pomoraví.

Ochrana 
Predmetom ochrany sú na zrašelinovených pôdach vzniknuté Veľký a Malý rybník a ako následok drobnej ťažby rašeliny štyri ďalšie malé jazierka. Tŕstie okolo Veľkého rybníka umožňuje hniezdenie mnohých druhov vodného vtáctva napr. chochlačka sivá, chochlačka vrkočatá, lyska čierna, potápka roháč, labuť biela. Z dravcov v priľahlých lesoch zahniezdila kaňa močiarna a myšiak hôrny. Vhodné prostredie je tu aj pre obojživelníky. Boli tu nájdení skokan hnedý a zelený. V lesných porastoch prevažuje vŕba, topoľ, jelša, krovité poschodie je zastúpené z veľkej časti bazou čiernou. Napriek značnej ruderalizácii bylinného poschodia tu nájdeme ostrík močiarny, ktorý je v rámci Česka považovaný za vymiznutý. V odvodňovacích priekopách a pobrežnej zóne Malého rybníka sa nachádza potočnica.

Referencie

Pozri aj 
 Zoznam chránených území v okrese Prostějov

Iné projekty 
}

Externé odkazy 
 Popis lokality na cittadella.cz
 Na stránke sagittaria.cz

Zdroj 

Chránené územia v okrese Prostějov
Rybníky v Česku
Povodie Moravy
Hercýnske pohoria

Hercýnske pohoria (tiež Hercýnsky les, Hercynia silva) sú geomorfologickým subsystémom Hercýnskeho systému pohorí a nížin, vymodelovaných hercýnskym (variským) vrásnením. Názov dostala podľa dnešného nemeckého pohoria Harz.

K hercýnskemu vrásneniu došlo zhruba pred 350 až 250 miliónmi rokmi, v období prvohôr a druhohôr, pri zrážke vtedajších kontinentov Laurázia a Gondwana. Vznikol rozsiahly reťazec hôr, výškovo podobný súčasným horám Alpsko-himalájskeho systému. Vedľa Hercýnskych pohorí k nemu patrili aj Apalačské vrchy v dnešnej Severnej Amerike (ich severná časť je ale staršieho dáta, vznikla už pri Kaledónskom vrásnení). O niečo mladšie sú pohoria Ťan-šan a Altaj, ktoré vznikli pri zrážke Kazachstánie so Sibírou pred 300 miliónmi rokmi v karbóne, a Ural, ktorý vznikol pri zrážke Sibíri s Euramerikou pred 280 miliónmi rokmi v perme. Väčšina týchto pohorí bola následne ohladená či úplne zrovnaná eróziou, na mnohých miestach však bola opätovne vyzdvihnutá nad okolitý terén pri Alpínskom vrásnení (ktoré na juh od Hercýnskych pohorí vyvrásnilo aj úplne nové horstvá).

Hercýnske vrásnenie v Európe 

 Pyrenejský masív
 Kastílske pohoria
 Serra da Estrela
 Sierra Morena
 Tyrhénsky masív
 Sardínia
 Korzika
 Bretónsky masív (Armorický)
 Írsko a Veľká Británia
 Macgillycuddy’s Reeks
 Cornwall
 Penniny
 Francúzske stredohorie
 Dore
 Cantal
 Cevenny
 Veľké vápencové plošiny (Les Grands Causses) 
 Stredonemecká vysočina
 Porýnska bridličná vrchovina
 Schwarzwald
 Vogézy
 Švábska Alba
 Franská Alba
 Harz
 Česká vysočina
 Šumavská subprovincie
 Česko-moravská subprovincie
 Krušnohorská subprovincie
 Krkonošsko-jesenická subprovincie (Sudety)
 Česká tabule
 Poberounská subprovincie
 Poľské vysočiny (Wyżyna Polskie)
 Sliezsko-Krakovská vysočina (Wyżyna Śląska-Krakowska)
 Malopoľská vysočina (Wyżyna Małopolska)
 Lubelsko-Ľvovská vysočina (Wyżyna Lubelska-Lwowska)

Nie všetky Hercýnske provincie na seba bezprostredne nadväzujú. Napr. Poľské vysočiny sú od Českej vysočiny oddelené výbežkom Stredoeurópskej nížiny.

Zdroj 
 

Hercýnsky systém
Růžičkův lom

Růžičkův lom je národná prírodná pamiatka ev. č. 685 neďaleko obce Čelechovice na Hané v okrese Prostějov. Oblasť spravuje AOPK ČR Správa CHKO Litovelské Pomoraví.

Ochrana 
Predmetom ochrany je paleontologické nálezisko fosílií.

Územie sa prekrýva na ploche  s Európsky významnou lokalitou Kosíř – Lomy.

Referencie

Pozri aj 
 Zoznam chránených území v okrese Prostějov

Iné projekty

Externé odkazy 
 Vyhlásenie chráneného prírodného výtvoru str.1
 Vyhlásenie chráneného prírodného výtvoru str.2
 Stránka cittadella.cz
 Stránka ČSOP ZO Hořepník

Zdroj 

Chránené územia v okrese Prostějov
Lomy v Česku
Paleontologické lokality v Česku
Zábřežská vrchovina
Čelechovice na Hané
Národné prírodné pamiatky v Česku
Kosíř - Lomy
Vojenské športové centrum Dukla Banská Bystrica

Vojenské športové centrum Dukla Banská Bystrica je športové centrum v zriaďovateľskej pôsobnosti Ministerstva obrany. Hlavnou činnosťou centra je „zabezpečenie prípravy športovcov na reprezentáciu Ozbrojených síl SR a štátnu športovú reprezentáciu, vrátane prípravy talentovanej mládeže“. Členovia VŠC získali zatiaľ 25 olympijských medailí, z toho 11 zlatých. Centrum vzniklo 1. januára 2006 zlúčením dovtedy samostatných armádnych športových klubov AŠK Dukla Banská Bystrica a AŠK Dukla Trenčín. Po reorganizácii k 1. januáru 2010 kluby zanikli a všetky športové oddiely sú pod hlavičkou VŠC DUKLA Banská Bystrica. Skladá sa zo štyroch oddielov, v ktorých sú združené jednotlivé športy. Sídlom centra je Banská Bystrica. Po Letnej olympiáde 2020 (konanej v auguste 2021) sa riaditeľom Dukly stal chodec Matej Tóth. Funkciu preberie od 1. novembra 2021.

Oddiely a športy 
 Dukla Banská Bystrica: atletika, biatlon, džudo, športová streľba, parašutizmus, vzpieranie, zápasenie a rôzne (gymnastika, karate, kulturistika, moderný päťboj, plávanie, triatlon, skoky na lyžiach, vodný motorizmus a zjazdové lyžovanie)
 Dukla Liptovský Mikuláš: vodný slalom
 Dukla Trenčín: cestná cyklistika, rýchlostná kanoistika
 Dukla Žilina: zjazd na divokej vode

História 
Prvý šport, čo sa začal hrať armádne, bol futbal v roku 1965, neskôr pribudli atléti a v nasledujúcom roku skokani na lyžiach. Armádne stredisko (AS) Dukla Banská Bystrica  vzniklo ako samostatný športový útvar k 1. októbru 1967. Pôvodne sa v oddieli vojenčilo aj športovalo. „AŠK Dukla Banská Bystrica získala viac ako 300 medailí z vrcholných športových šampionátov. Vychovala piatich olympijských víťazov, 15 majstrov sveta a 36 majstrov Európy.“ V Trenčíne sa začalo v roku 1969 ľadovým hokejom, potom pribudlo zápasenie a box. „AŠK Dukla Trenčín získal viac ako 80 medailí z vrcholných športových šampionátov. Vychovala jedného olympijského víťaza, 20 majstrov sveta a 5 majstrov Európy.“ K 1. januáru 2006 boli oba armádne športové kluby zlúčené do jednej organizácie Vojenské športové centrum DUKLA Banská Bystrica s dvoma klubmi. Tie boli tiež zrušené k 1. januáru 2010.

Športoviská 
V januári 2016 bola otvorená nová biatlonová strelnica v Tréningovom centre Králiky, na Králikoch v okrese Banská Bystrica. Okrem športovcov majú na strelnici trénovať aj príslušníci 5. pluku špeciálneho určenia.

Riaditelia VŠC DUKLA Banská Bystrica 
Riaditelia VŠC Dukla: 
 PaedDr. Ľubomír Roško, 20062009
 PaedDr. Peter Korčok, PhD. 20092011
 Mgr. Robert Leitl 20112012
 Dušan Poláček 21.jún 201221. december 2012
 Ing. Mgr. Róbert Kurčík 20122015
 Mgr. Richard Galovič 26. august 201530. marec 2017
 pplk. Mgr. Roman Benčík 1. apríl 201731. október 2021
 pplk. Mgr. Matej Tóth 1. november 2021súčasnosť

Referencie 

Slovenské športové kluby
Šport v Banskej Bystrici
Organizácie v zriaďovateľskej pôsobnosti Ministerstva obrany Slovenskej republiky
Organizácie založené v 2006
Nexus 4

Nexus 4 je telefón od Googlu, vyrobený firmou LG. Telefón bol predstavený v októbri 2012 spolu s tabletom Nexus 10 a operačným systémom Android 4.2 Jelly Bean. Tento telefón sa síce radí do vyššej triedy, napriek tomu však LG nedovolilo, aby bol výkonnejší ako ich telefón LG Optimus G.

Dizajn 
LG pracovalo na dizajne telefónu niekoľko týždňov. Na prednej strane je 4,7" IPS+ displej s HD rozlíšením. V hornej časti je slúchadlo pre hovory, senzory a 1,3 Mpx kamera pre hovory. Na bokoch sú štandardné hardvérové ​​tlačidlá typické pre systém Android, microUSB, slot na mikro SIM kartu a stereo mikrofón. Na sklenenom chrbte je 8 Mpx fotoaparát s prisvetľovacou diódou a hlasným reproduktorom. 3,5 mm jack sa nachádza na hornej strane telefónu.

Hardvér 
O chod telefónu sa stará štvojjadrový procesor Qualcomm Snapdragon S4 Pro s taktom 1,5 GHz sprevádzaný 2 GB RAM pamäťou a batéria s kapacitou 2100 mAh. Vnútorné 16 GB úložisko nemožno rozšíriť microSD kartou. Telefón ďalej disponuje funkciami ako WiFi, Bluetooth 4.0 a NFC, nepodporuje však 4G siete. Telefón funguje na systéme Android verzia 5.1.1 Lollipop.

Galéria

Externé odkazy 
 Nexus5.cz - nástupca modelu Nexus 4

Zdroj 

Mobilné telefóny LG
Google Nexus
Zariadenia s Androidom
Zariadenia s dotykovým displejom
Kvalifikácia na Majstrovstvá sveta vo florbale žien 2015

Kvalifikácia na Majstrovstvá sveta vo florbale žien 2015 bola kvalifikácia vo florbale žien na Majstrovstvá sveta 2015, ktorú organizuje Medzinárodná florbalová federácia (IFF). Zúčastnilo sa jej 23 družstiev, ktoré súťažili o 15 miest na záverečný turnaj v 5 kvalifikačných skupinách na 3 kontinentoch. Kvalifikácia prebiehla od 23. januára do 8. februára 2015.

Priamy postup 
Priamo postúpila iba hostiteľská krajina:

Účastníci kvalifikácie 

Pozn: V zátvorke je uvedené umiestnenie v medzinárodnom rebríčku IFF v roku 2014.

Amerika 
 Marham (Ontário)

Ázia a Oceánia 
 Pakenham

Európa

Skupina 1 
 Poznaň

Skupina 2 
 Valmiera

Pozn: Maďarsko nepostúpilo ako najhoršie družstvo z troch európskych skupín. Kvôli nerovnosti skupín sa výsledky proti poslednému družstvu z dvoch 6-členných skupín nezapočítavali do mikrotabuľky družstiev zo štvrtých miest.

Skupina 3 
 Nitra (Mestská hala Nitra)

Referencie

Externé odkazy 
 Oficiálna stránka Medzinárodnej florbalovej federácie

Zdroje 
 Americká kvalifikácia na stránke IFF 
 Ázijsko-oceánska kvalifikácia na stránke IFF 
 Európska kvalifikácia 1 na stránke IFF 
 Európska kvalifikácia 2 na stránke IFF 
 Európska kvalifikácia 3 na stránke IFF 
 Oficiálna stránka Európskej kvalifikácie 3
 Európska kvalifikácia 1 na stránke Poľského florbalového zväzu 

Florbal v 2015
Majstrovstvá sveta vo florbale žien
Pohár UANA vo vodnom póle 2015

Pohár UANA vo vodnom póle 2015 bol v poradí 5. Pohár UANA, panamerický turnaj seniorských národných družstiev vo vodnom póle, ktorý organizuje Americká plavecká únia (UANA). Konal sa od 28. januára1. februára 2015 v Markham, v kanadskej provincii Ontário, za účasti 3 mužských a 2 ženských tímov. Až po vyžrebovaní zápasov sa z turnaja odhlásilo družstvo . Kanada bola organizátorom Pohára UANA tretíkrát, keď predtým hostila turnaj v rokoch 2011 a 2013. Víťazom sa v oboch kategóriách stali družstvá domácej Kanady. 

Tento pohár bol zároveň kvalifikáciou na Majstrovstvá sveta 2015, ktoré sa budú konať v Rusku. Kvalifikovali sa na ne 2 najlepšie družstvá z oboch kategórií. Obe družstvá Spojených štátov sa na turnaji nepredstavia, pretože sa na MS 2015 kvalifikovali zo Svetovej ligy 2014, resp Svetového pohára 2014.

Účastníci 

Muži

Ženy

Pozn: Číslo v zátvorke udáva umiestnenie vo svetovom rebríčku FINA k augustu 2014.

Výsledky

Muži

Základná skupina

Play off

Semifinále

Finále

Ženy

Konečné poradie 

Muži

Ženy

Referencie

Externé odkazy 
 Oficiálna stránka Pohára UANA 2015 /
 Oficiálna stránka Americkej plaveckej únie 

Vodné pólo v 2015
Pohár UANA vo vodnom póle
Vodné pólo
2015 v Kanade
Markham (Ontário)
Šport v Ontáriu
Majstrovstvá sveta v halovom pozemnom hokeji 2015

Majstrovstvá sveta v halovom pozemnom hokeji 2015 boli v poradí 4. Majstrovstvá sveta v halovom pozemnom hokeji, ktoré organizuje Medzinárodná federácia pozemného hokeja (FIH). Konali sa od 4.8. februára 2015 v Lipsku, v Nemecku, za účasti 12 mužských a 12 ženských tímov. Nováčikmi turnaja boli družstvo mužov Švédska a družstvo žien Belgicka. V mužskej kategórii zvíťazilo , ktoré vo finále vyhralo nad . V ženskej kategórii získalo svoj druhý titul , keď vo finálovom zápase zvíťazilo nad domácim .

Nemecké Lipsko bolo zvolené za organizátora MS kongresom FIH vo februári 2013. Nemecko bolo organizátorom svetového šampionátu druhýkrát, predtým hostilo turnaj v roku 2003, tiež v Lipsku. Všetky zápasy sa odohrali v aréne Arena Leipzig.

Kvalifikácia 
Družstvá sa na MS kvalifikovali podľa nasledovného kvalifikačného kľúča:

Pozn: V zátvorke je uvedené umiestnenie v medzinárodnom rebríčku FIH k januáru 2014.

Aréna

Výsledky

Muži

Základné skupiny

Skupina A

Skupina B

Play off

Stretnutia o 9.12. miesto

Stretnutie o 11. miesto

Stretnutie o 9. miesto

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Ženy

Základné skupiny

Skupina A

Skupina B

Play off

Stretnutia o 9.12. miesto

Stretnutie o 11. miesto

Stretnutie o 9. miesto

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka MS 2015 
 Turnaj mužov a žien MS 2015 na oficiálnej stránke Medzinárodnej federácie pozemného hokeja 
 MS 2015 na stránke the-sports.org 
 Oficiálna stránka Nemeckého zväzu pozemného hokeja 

Pozemný hokej v 2015
Majstrovstvá sveta v halovom pozemnom hokeji
Pozemný hokej
Na Kozénku

Na Kozénku je prírodná pamiatka ev.č.1012 neďaleko obce Dzbel v okrese Prostějov. Lokalitu spravuje AOPK ČR.

Ochrana 
Predmetom ochrany je ostrovček stepnej vegetácie kde sa nachádzajú populácie veternice lesnej (Anemone sylvestris), kostravy ovčej (Festuca ovina), kostravy červenej (Festuca rubra), timotejky lúčnej (Phleum pratense) a i.Ďalej tu môžeme nájsť motýľov dúhovca menšieho (Apatura ilia) a vidlochvosta feniklového (Papilio machaon)

Referencie

Pozri aj 
 Zoznam chránených území v okrese Prostějov
 Prírodný park Kladecko

Iné projekty

Externé odkazy 
 Návrh na uznesenie Rady ONV Prostejov k vyhláseniu chránených území
 Región Haná

Chránené územia v okrese Prostějov
Lúky v Česku
Prírodný park Kladecko
Zábřežská vrchovina
Delta Leny

Riečna delta Leny je prírodná rezervácia v Rusku v republike Sacha na severe Sibíri.

Ide o oblasť s rozlohou približne 61 tisíc km² (samotná delta má rozlohu približne polovičnú) priliehajúce k moru Laptevovcov patriacemu do Severného ľadového oceánu. Má približne 150 ramien a ide o druhú najväčšiu deltu na svete po delte Mississippi. Hoci ide o najväčšiu deltu s trvalo zamrznutou spodnou vrstvou pôdy, sú tu do dolného toku rieky pravidelne unášané obrovské množstvá ílu a bahna, ktoré deltu stále menia. Lena je 6 až 8 mesiacov zamrznutá, takže nemôže byť využívaná pre trvalú dopravu ani obchod. Najväčšie mesto v oblasti je Tiksi.

Medzi rozšírenými vtákmi patria labute, potápnice a čajky.

Zdroj 

Delty
Geografia Ruska
Letecká základňa Prešov

Letecká základňa Prešov (ICAO: LZPW) je vojenské letisko, ktoré sa nachádza v blízkosti mesta Prešov. 

Ide o vrtuľníkovú základňu Ozbrojených síl Slovenskej republiky, prítomné Vrtuľníkové krídlo generálplukovníka Jána Ambruša Prešov pozostáva z 1. vrtuľníkovej letky (UH-60M) a 2. vrtuľníkovej letky (Mi-17LPZS a Mi-17M). Sídli tu tiež Prápor logistickej podpory 2. mechanizovanej brigády.

Iné projekty

Externé odkazy 
 Letisko Prešov
 Aeroklub Prešov

Prešov
Prešov
Doprava v Prešove
Doprava v okrese Prešov